Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az önkormányzatnak a lakások és nem lakás céljára szolgáló helyiségek bérletéről szóló 6/1994. (III. 4.) sz. rendeletének 26. §-a egységesen kötelez minden bérlőt óvadék fizetésére, aki a rendelet hatálybalépését követően bérleti szerződést
Paragraph Index: 378

Az önkormányzatnak a lakások és nem lakás céljára szolgáló helyiségek bérletéről szóló 6/1994. (III. 4.) sz. rendeletének 26. §-a egységesen kötelez minden bérlőt óvadék fizetésére, aki a rendelet hatálybalépését követően bérleti szerződést köt. Az óvadék mértéke az adott lakás 4 évi bérleti díja. A befizetett összeg a szerződés megszűnésekor visszajár. A bérlő azért kérte az önkormányzat eljárásának vizsgálatát, mert álláspontja szerint az igazságtalan, jogellenes, és az önkormányzat saját érdekeivel is ellentétes, mert ha a nagyobb lakásokat az egyedülálló személyek nem tudják fenntartani, akkor az önkormányzattól kérhetnek lakásfenntartási támogatást, míg ha azt kisebbre cserélik, annak fenntartását ők maguk tudják vállalni. Továbbá ezzel a természetes lakásmobilitást is csökkentik. Az országgyűlési biztos általános helyettese megkeresésére az önkormányzat közölte, hogy az önkormányzat rendeletének módosítását tervezik, de még nem terjesztették a képviselő-testület elé. A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes